9. medgeneracijsko srečanje igralcev KMN Brezno

Zadnjo soboto v avgustu je na športno-rekreacijskem centru v Breznu potekalo že deveto medgeneracijsko srečanje igralcev Kluba malega nogometa Brezno. Številne zbrane igralce vseh generacij sta pozdravila in nagovorila župan Anton Kovše, inž. ter organizator in vodja srečanja Benjamin Jakičič.

Športna srečanja so bila zaradi bolj kislega vremena nekoliko okrnjena, vendar to ni kvarilo prijetnega druženja in obujanja lepih spominov na dosežene športne dosežke v preteklih letih. Na srečanju pa je laskavi naslov *naj strelec* osvojil Rafko Rožman, naslov *naj vratar* pa Damjan Ahej. Za kulinarične dobrote iz kotla je poskrbel sam predsednik Društva za šport in rekreacijo Splavar Brezno-Podvelka Drago Selič.

Mag. Jože Marhl